અબુધાબીઃ દુબઈ અને અબુધાબીમાં ૧૪થી ૨૦ જાન્યુઆરી દરમિયાન આઠ દેશની ડેઝર્ટ ટી-૨૦ ટૂર્નામેન્ટનું આયોજન થઈ રહ્યું છે. એમિરેટ્સ ક્રિકેટ બોર્ડે આ અંગે જાણકારી આપતાં જણાવ્યું છે કે આઇસીસીના આઠ એસોસિયેટ સભ્ય દેશ આ ટૂર્નામેન્ટમાં ભાગ લેશે. યજમાન યુએઈ ઉપરાંત આ ટૂર્નામેન્ટમાં અફઘાનિસ્તાન, આયર્લેન્ડ, નેધરલેન્ડ્સ, ઓમાન, સ્કોટલેન્ડ, હોંગકોંગ અને નામિબિયાની ટીમ ભાગ લેશે. નામિબિયા સિવાય બાકીની બધી ટીમને ટી-૨૦ આંતરરાષ્ટ્રીય મેચ રમવાનો દરજ્જો પ્રાપ્ત થયેલો છે. આ પહેલાં પાપુઆ ન્યૂ ગિની આ ટૂર્નામેન્ટમાં ભાગ લેવાની હતી, પરંતુ તેણે ઇનકાર કરી દીધા બાદ નામિબિયાની ટીમને આ ટૂર્નામેન્ટમાં સામેલ કરવામાં આવી છે.